b"\n_START_ARTICLE_\nSystem Management Bus\n_START_PARAGRAPH_\nSystem Management Bus (forkortet til SMBus eller SMB) er en simpel toleder single-ended computerbus med form\xc3\xa5let letv\xc3\xa6gtskommunikation. SMBus findes almindeligsvis i bundkort for at kommunikere med energikilden med ON/OFF-instruktioner._NEWLINE_SMBus er afledt fra I\xc2\xb2C for at kunne kommunikere med lavb\xc3\xa5ndbredde enheder p\xc3\xa5 et bundkort, specielt med effekt relaterede mikrochips s\xc3\xa5som en b\xc3\xa6rbars akkumulatorpakkes undersystem (se Smart Battery System). Andre enheder kan omfatte temperatur, bl\xc3\xa6ser eller sp\xc3\xa6ndingssensorer, alarmkontakter og takt-chips. PCI kort kan forbinde til et SMBus segment._NEWLINE_En enhed kan tilbyde fabrikant information, indikere dens modelnummer eller delnummer, gemme dens tilstand i forbindelse med en v\xc3\xa5geblush\xc3\xa6ndelse, rapportere forskellige typer af fejl, acceptere styreparametere og sende status tilbage. SMBussen er normalt ikke brugerkonfigurerbar eller tilg\xc3\xa6ngelig. Selvom SMBus enheder normalt ikke kan identificere deres funktionalitet, har en ny PMBus koalition udvidet SMBus til ogs\xc3\xa5 at omfatte dette._NEWLINE_SMBus blev defineret af Intel i 1995. SMBus formidler takt, data og instruktioner - og er baseret p\xc3\xa5 Philips' I\xc2\xb2C serielle bus protokol. SMBus taktfrekvensomr\xc3\xa5de er 10\xc2\xa0kHz til 100\xc2\xa0kHz. PMBus udvider dette til 400\xc2\xa0kHz. SMBus sp\xc3\xa6ndingsniveauer og takt er mere strikts defineret end I\xc2\xb2C, men enheder der h\xc3\xb8rer til en af systemerne kan ofte med succes blandes p\xc3\xa5 samme bus._NEWLINE_SMBus anvendes som en interconnect p\xc3\xa5 adskillige platformforvaltningsstandarder inklusiv: ASF, DASH, IPMI.\n_START_SECTION_\nSMBus underst\xc3\xb8ttelse\n_START_PARAGRAPH_\nSMBus enheder underst\xc3\xb8ttes af FreeBSD, OpenBSD, NetBSD, DragonFly BSD, Linux, Windows 2000 og nyere - og Windows CE."